(Návrh - tézy)

Vyhláška

Úradu pre územné plánovanie a výstavbu Slovenskej republiky

z ... 2022,

ktorým sa ustanovujú podrobnosti o druhoch, obsahu a forme dokumentácie stavby

Úrad pre územné plánovanie a výstavbu Slovenskej republiky podľa § 62 ods. 1 písm. c) zákona č. ... /2021 Z. z. o výstavbe (ďalej len „zákon“) ustanovuje:

1. **Predmet a rozsah úpravy** (úvodné ustanovenia)

Vyhláška stanoví podrobnosti o obsahu a forme dokumentácie stavby, ktorou je projektová dokumentácia stavby, realizačná dokumentácia stavby a prevádzková dokumentácia stavby. Súčasťou dokumentácie stavby je dokladová časť, ktorú tvorí súbor súvisiacich dokumentov.

Vyhláška určení obsah dokumentácie pre budovy a inžinierske stavby, ich zmeny, stavebné úpravy, údržbu a odstraňovanie. Primerane sa ustanovenia budú vzťahovať aj na terénne úpravy, zmontované výrobky a vonkajšie úpravy.

1. **Stavebný zámer**

Vyhláška stanoví obsah dokumentácie stavebného zámeru a obsah dokladovej časti potrebnej pre posúdenie vplyvov budúcej stavby na okolie. V prípadoch stavieb uvedených v prílohe č. 1 zákona, stanovuje predpoklady pre zlúčenie dokumentácie stavebného zámeru s projektom stavby.

Údaje stavebného zámeru formou predpísaného formulára, grafická časť stavebného zámeru a dokladová časť bude uvedená v prílohe vyhlášky.

1. **Správa o prerokovania stavebného zámeru**

Upraví sa forma a spôsob prerokovania pripomienok k stavebnému zámeru, vrátane určenia miesta a času prerokovania, ktoré určí projektant v súlade so zákonom o autorizovaných architektoch a autorizovaných stavebných inžinieroch. Výsledky z prerokovania stavebného zámeru s obcou, s dotknutými orgánmi, s vlastníkmi stavieb dopravnej infraštruktúry a stavieb inžinierskych sietí, s vlastníkmi susedných stavieb a susedných pozemkov sú zapracované do správy z ktorej vyplýva súlad, príp. podmienky pre vypracovanie ďalšieho stupňa dokumentácie. Obsahuje vyhodnotenie – zapracovanie stanovísk, námietok a pripomienok vznesených počas prerokovania.

Náležitosti, štruktúra a obsah formou predpísaného formulára bude definovaný v prílohách vyhlášky.

1. **Projekt stavby** (Budovy a inžinierske stavby)

Rozsah a obsah projektu pre nové stavby, zmenu stavby, stavebné úpravy, údržbu stavby a odstraňovanie stavby ako aj projektu pre terénne úpravy, zmontované výrobky, vonkajšie úpravy, informačné konštrukcie a zriadenie, prevádzku a zrušenie staveniska.

Vyhláška definuje podrobnosti a obsahové náležitosti projektu

* stavieb
* stavieb na ktoré postačuje ohlásenie
* vyhradených stavieb (stavieb pri ktorých platí sprísnený režim kontroly)

Náležitosti, štruktúra a obsah (textový, grafický) bude definovaný v prílohách vyhlášky.

Súčasťou projektovej dokumentácie projektu stavby bude aj protokol o splnení požiadaviek na bezbariérové užívanie.

1. **Vykonávací projekt stavby**

Náležitosti, štruktúra a obsah (textový, grafický) dokumentácie o výrobnej príprave zhotoviteľa stavby a dokumentácia postupu stavebných prác bude definovaný v prílohách vyhlášky.

1. **Označenie stavby na stavenisku a záznam o stavbe**

Náležitosti, štruktúra a obsah formou predpísaného formulára bude definovaný v prílohách vyhlášky.

1. **Stavebný denník**

Náležitosti, štruktúra a obsah formou predpísaného formulára bude definovaný v prílohách vyhlášky.

1. **Záverečné stanovisko projektanta**

Náležitosti, štruktúra a obsah formou predpísaného formulára bude definovaný v prílohách vyhlášky.

1. **Projekt skutočného vyhotovenia**

Náležitosti, štruktúra a obsah (textový, grafický) projektu zhotovenej stavby a zmien stavby, ku ktorým došlo pri uskutočňovaní stavby pred jej kolaudáciou budú uvedené v prílohe vyhlášky.

Náležitosti, štruktúra a obsah (textový, grafický) projektu zhotovenej stavby vyhotovenej po jej kolaudácii (pasport stavby), ak sa nezachovala, alebo ak nie je v náležitom stave budú uvedené v prílohe vyhlášky.

1. **Prevádzková dokumentácia** **a zjednodušená dokumentácia (passport stavby)**

Prevádzková dokumentácia je dokumentácia skutočného zhotovenia stavby a súbor dokumentov o prevádzkovaní stavby a údržbe stavby. Vyhláška ustanoví pravidlá vedenia (dopĺňanie) a uchovávania prevádzkovej dokumentácie.

Náležitosti, štruktúra a obsah budú uvedené v prílohe vyhlášky.

Náležitosti, štruktúra a obsah (textový, grafický) projektu zhotovenej stavby vyhotovenej po jej kolaudácii (pasport stavby), ak sa nezachovala, alebo ak nie je v náležitom stave budú uvedené v prílohe vyhlášky.